KOMISSION ASETUS (EY) N:o 2566/94, annettu 21 päivänä lokakuuta 1994, appelsiinien ja mandariinien perushinnan ja ostohinnan alentamisesta markkinointivuoden 1994/1995 osalta markkinointivuodeksi 1993/1994 vahvistetun interventiokynnyksen ylittymisen johdosta



Virallinen lehti nro L 272 , 22/10/1994 s. 0030 - 0031

Suomenk. erityispainos Alue 3 Nide 61 s. 0201

Ruotsink. erityispainos Alue 3 Nide 61 s. 0201



KOMISSION ASETUS (EY) N:o 2566/94, annettu 21 päivänä lokakuuta 1994, appelsiinien ja mandariinien perushinnan ja ostohinnan alentamisesta markkinointivuoden 1994/1995 osalta markkinointivuodeksi 1993/1994 vahvistetun interventiokynnyksen ylittymisen johdosta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 16 b artiklan 4 kohdan, sekä katsoo, että komission asetuksessa (EY) N:o 3452/93(3) appelsiinien interventiokynnykseksi markkinointivuodelle 1993/1994 vahvistetaan 1 190 000 tonnia ja mandariinien interventiokynnykseksi 34 400 tonnia, asetuksen (ETY) N:o 1035/72 16 a artiklan 1 kohdan sekä vastaavasti asetuksen (ETY) N:o 1035/72 16 b artiklan soveltamisesta persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88(4), sellaisena kuin se on viimeksi muutettuna asetuksella (ETY) N:o 1623/91(5), 2 artiklan 1 kohdan mukaisesti on niin, että jos interventiotoimenpiteitä toteutetaan markkinointivuoden aikana appelsiinien ja mandariinien osalta määrille, jotka ylittävät kyseisille tuotteille kyseiseksi markkinointivuodeksi vahvistetun interventiokynnyksen, näille tuotteille seuraavaksi markkinointivuodeksi vahvistettua perushintaa ja ostohintaa on alennettava appelsiinien osalta yhdellä prosentilla jokaiselta kynnyksen ylittävältä 37 700 tonnin määrältä sekä mandariinien osalta yhdellä prosentilla jokaiselta kynnyksen ylittävältä 3 000 tonnin määrältä, tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annetun neuvoston asetuksen (EY) N:o 3119/93(6)9 artiklan mukaisesti on kyseisen asetuksen mukaisesti jalostettaviksi toimitetut appelsiinien määrät laskettava yhteen interventioon toimitettujen määrien kanssa ja mandariinimäärät rinnastettava interventiotoimenpiteen kohteena olevaan määrään sen arvioimiseksi, onko kyseisille tuotteille vahvistettu kynnys ylitetty, jäsenvaltioiden toimittamien tietojen mukaan appelsiineja ja mandariineja koskevia interventiotoimenpiteitä on yhteisössä markkinointivuonna 1993/1994 toteutettu 1 327 918 tonnille appelsiineja ja 65 745 tonnille mandariineja; komissio on näin ollen todennut ylityksen appelsiinien osalta 137 918 tonnin ja mandariinien osalta 31 345 tonnin suuruiseksi, edellä esitetystä seuraa, että hedelmä- ja vihannesalalla sovellettavan perushinnan ja ostohinnan vahvistamisesta markkinointivuodelle 1994/1995 27 päivänä heinäkuuta 1994 annetussa neuvoston asetuksessa (EY) N:o 1889/94(7) appelsiineille markkinointivuodeksi 1994/1995 vahvistettua perushintaa ja ostohintaa olisi alennettava kolmella prosentilla ja mandariinien vastaavia hintoja 10 prosentilla, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Alennetaan asetuksessa (EY) N:o 1889/94 appelsiineille ja mandariineille markkinointivuodeksi 1994/1995 vahvistettua perushintaa ja ostohintaa kolmella prosentilla appelsiinien ja 10 prosentilla mandariinien osalta ja vahvistetaan ne liitteessä ilmoitetun tasoisiksi. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 338, 31.12.1993, s. 26 (3) EYVL N:o L 316, 17.12.1993, s. 10 (4) EYVL N:o L 198, 26.7.1988, s. 9 (5) EYVL N:o L 150, 15.6.1991, s. 8 (6) EYVL N:o L 279, 12.11.1993, s. 17 (7) EYVL N:o L 197, 30.7.1994, s. 34 LIITE PERUSHINNAT JA OSTOHINNAT Markkinointivuosi 1994/1995 >TAULUKON PAIKKA> Nämä hinnat koskevat pakattuja I-laatuluokan mandariineja, joiden kokoluokka on 54-69 millimetriä. >TAULUKON PAIKKA> Nämä hinnat koskevat lajikkeisiin Moro, Navel, Navellina, Salustiana, Sanguinello ja Valencia late kuuluvia, pakattuja I-laatuluokan appelsiineja, joiden kokoluokka on 67-80 millimetriä. Huomautus: Tuotteen pakkauskustannusten vaikutus ei sisälly tässä liitteessä ilmoitettuihin hintoihin.